A más d'ixes nombres, que son os de distribución más ampla en l'Alto Aragón, se'n documenta localment atros en aragonés como crapaza en Fanlo y Sercué (val de Vio), calapaza en Buesa (val de Broto), carabaza y clabaza. En a suya tesi De quelques affinités phonétiques entre l'aragonais et le béarnais, W. D. Elcock deixa entender que as formas con -P- d'esta palabra, que son exclusivas d'as vals más remotas de l'alto Sobrarbe, se producen porque en ixes puestos tamién se dice «crapa» a l'animal que en atros puestos ye una «craba», esistindo una conexión fonetica entre as dos voces.